Il-President temporanju tal-Ukrajna, Olexander Turchynov, sejjaħ laqgħa urġenti tal-kapijiet tas-sigurtà wara inkwiet fil-lvant tal-pajjiż. Dimostranti favur ir-Russja daħlu fil-bini tal-gvern fi tlett ibliet Ukreni – Donetsk, Luhansk u Kharkiv. Huma kellhom xi jgħidu mal-pulizija, tellgħu bnadar Russi u talbu referendum dwar l-indipendenza. Il-gvern Ukren xela lir-Russja li qed jorkestraw l-inkwiet.